Lauridsen AHL-joukkue Lake Erie Monstersin paidassa kaudella 2013–2014.
**Markus Holton Lauridsen** (s. 28. helmikuuta 1991 Gentofte, Tanska) on tanskalainen jääkiekkopuolustaja, joka pelaa Ruotsin SHL-liigan Malmö Redhawksissa.

Ura
---

### Seuraura

Lauridsen debytoi kotikaupunkinsa joukkueessa, Gentofte Starsissa jo 15-vuotiaana Tanskan I-divisioonassa kaudella 2006–2007. Kaudeksi 2006–2007 hän siirtyi Ruotsiin ja Linköpings HC:n J18-junioreihin. Kolmen Linköpingin junioreissa vietetyn vuoden jälkeen Lauridsen siirtyi kaudeksi 2010–2011 USHL-joukkue Green Bay Gamblersiin. Hän voitti siellä toisen kauden 2011–2012 päätteeksi sarjan mestaruuden, Clark Cupin.

Lauridsen kiinnitettiin St. Cloud State Universityn yliopistojoukkueeseen vuonna 2010 ja olisi siirtynyt sinne USHL:n jälkeen. Hän ei kuitenkaan siirtynyt St. Claud Staten joukkueeseen, vaan NHL-varaamaton Lauridsen liittyi Colorado Avalanchen harjoitusleirille syksyllä 2012. NHL:n työsulku sai hänet tekemään AHL-sopimuksen Lake Erie Monstersin kanssa kaudeksi 2012–2013. Lauridsen vietti syyskautensa kuitenkin suurimmaksi osaksi CHL-joukkue Denver Cutthroatsin vahvuudessa ja hän palasi Monstersiin koko loppukaudeksi tammikuussa 2013. Lauridsen pelasi kauden aikana AHL:ssä 36 runkosarjaottelua tehden 12 syöttöpistettä.

Maaliskuussa 2013 Lauridsen teki kaksivuotisen tulokassopimuksen Avalanchen kanssa. Kaudet 2013–2014 ja 2014–2015 hän pelasi kokonaan Monstersissa.

Kaudeksi 2015–2016 Lauridsen palasi Eurooppaan ja siirtyi vuoden mittaisella sopimuksella HockeyAllsvenskan-joukkue AIK IF:ään. Hän oli kahdeksalla osumallaan joukkueen eniten maaleja tehnyt puolustaja Andreas Hjelmin kanssa. Lauridsen eteni AIK:n kanssa SHL:n nousukarsintoihin, mutta joukkue jäi kuitenkin ilman sarjanousua Karlskrona HK:n voitettua ottelusarjan voitoin 4-1. Hän siirtyi kuitenkin itse kaudeksi 2016–2017 kaksivuotisella sopimuksella SHL:n nousijajoukkue Leksands IF:n riveihin. Joukkue putosi kauden päätteeksi kuitenkin Allsvenskaniin.

Lauridsen siirtyi kaudeksi 2017–2018 vuoden mittaisella sopimuksella Saksan DEL-liigan EHC Müncheniin. Hän voitti kauden päätteeksi Saksan-mestaruuden. Kaudeksi 2018–2019 Lauridsen palasi Ruotsiin ja siirtyi kaksivuotisella sopimuksella SHL-joukkue HV71:een.

Keväällä 2020 Lauridsen siirtyi kaksivuotisella sopimuksella SHL-seura Malmö Redhawksin riveihin. Lauridsen teki kaudella 2021–2022 Malmössä 19 pistettä 40 ottelussa ja oli joukkueen toiseksi eniten pisteitä tehnyt puolustaja. Lauridsen ja Malmö sopivat kauden jälkeen uudesta kahden vuoden sopimuksesta.

### Maajoukkueura

Lauridsen pelasi myös alle 18-vuotiaiden MM-kilpailuissa vuosina 2008 ja 2009. Tanska putosi ensimmäisen turnauksen päätteeksi I-divisioonaan, jonka B-lohkon hopeaa Lauridsen voitti jälkimmäisestä turnauksesta.

Lauridsen pelasi myös alle 20-vuotiaiden I-divisioonan MM-kilpailuissa vuosina 2010 ja 2011. Ensimmäinen turnaus päättyi A-lohkon hopeaan ja hänet palkittiin turnauksen parhaana puolustajana. Jälkimmäinen turnaus päättyi B-lohkon kultaan ja sarjanousuun seuraavaksi vuodeksi pääsarjaan. Lauridsen voitti puolustajien piste- ja syöttöpörssin tehoilla 1+6=7 ja jakoi koko turnauksen syöttöpörssin voiton Kroatian Mislav Blagusin kanssa.

Lauridsen on edustanutTanskaa MM-kilpailuissa vuosina 2013, 2014, 2015, 2016, 2017, 2019, 2021, 2022 ja 2023. Hän pelasi myös Pyeongchangin olympiakisojen 2018 karsinnoissa ja Kiinan olympiakisojen 2022 karsinnoissa sekä varsinaisessa turnauksessa.

Muuta
-----

Lauridsenin isoveli Oliver on Tanskan maajoukkuepuolustaja, joka pelaa Markuksen kanssa samassa joukkueessa kaudella 2020-21. Hän on pelannut urallaan myös 16 NHL-ottelua Philadelphia Flyersissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Gentofte Stars | Tanska I | 2 | 0 | 0 | 0 | 0 | – | – | – | – | – |
| 2007–2008 | Linköpings HC | J18 Elit | 11 | 2 | 2 | 4 | 8 | – | – | – | – | – | U18 | 6 | 0 | 1 | 1 | 8 |
| 2008–2009 | Linköpings HC | J18 Elit | 17 | 1 | 3 | 4 | 10 | – | – | – | – | – | U18d1 | 5 | 0 | 0 | 0 | 2 |
|  | Linköpings HC | J18 Allsv. | 10 | 4 | 3 | 7 | 8 | 3 | 0 | 0 | 0 | 4 |
| 2009–2010 | Linköpings HC | SuperElit | 37 | 0 | 3 | 3 | 12 | 6 | 0 | 0 | 0 | 2 | JMMd1 | 5 | 0 | 3 | 3 | 4 |
| 2010–2011 | Green Bay Gamblers | USHL | 44 | 5 | 5 | 10 | 16 | 11 | 0 | 4 | 4 | 0 | JMMd1 | 5 | 1 | 6 | 7 | 2 |
| 2011–2012 | Green Bay Gamblers | USHL | 58 | 6 | 24 | 30 | 32 | 11 | 3 | 1 | 4 | 8 |
| 2012–2013 | Lake Erie Monsters | AHL | 36 | 0 | 12 | 12 | 16 | – | – | – | – | – | MM | 7 | 0 | 1 | 1 | 4 |
|  | Denver Cutthroats | CHL | 30 | 6 | 9 | 15 | 14 | – | – | – | – | – |
| 2013–2014 | Lake Erie Monsters | AHL | 39 | 3 | 9 | 12 | 14 | – | – | – | – | – | MM | 6 | 0 | 0 | 0 | 4 |
| 2014–2015 | Lake Erie Monsters | AHL | 61 | 5 | 12 | 17 | 22 | – | – | – | – | – | MM | 7 | 0 | 0 | 0 | 20 |
| 2015–2016 | AIK IF | Allsvenskan | 50 | 8 | 13 | 21 | 28 | – | – | – | – | – | MM | 8 | 1 | 1 | 2 | 6 |
| 2016–2017 | Leksands IF | SHL | 48 | 4 | 9 | 13 | 2 | – | – | – | – | – | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 7 | 1 | 0 | 1 | 2 |
| 2017–2018 | EHC München | DEL | 32 | 2 | 5 | 7 | 16 | 8 | 2 | 1 | 3 | 4 |
| 2018–2019 | HV71 | SHL | 49 | 1 | 7 | 8 | 8 | 9 | 1 | 1 | 2 | 2 | MM | 7 | 1 | 3 | 4 | 4 |
| 2019–2020 | HV71 | SHL | 52 | 3 | 27 | 30 | 8 | – | – | – | – | – |
| 2020–2021 | Malmö Redhawks | SHL | 34 | 0 | 14 | 14 | 10 | 2 | 0 | 1 | 1 | 0 | MM | 7 | 2 | 5 | 7 | 0 |
| 2021–2022 | Malmö Redhawks | SHL | 40 | 2 | 17 | 19 | 6 | – | – | – | – | – | OQ | 3 | 0 | 7 | 7 | 0 |
|  |  |  |  |  |  |  |  |  |  |  |  |  | OK | 5 | 2 | 1 | 3 | 0 |
|  |  |  |  |  |  |  |  |  |  |  |  |  | MM | 7 | 1 | 7 | 8 | 10 |
| 2022–2023 | Malmö Redhawks | SHL | 40 | 4 | 5 | 9 | 10 | – | – | – | – | – | MM | 7 | 0 | 6 | 6 | 10 |
| 6 kautta | yhteensä | SHL | 263 | 14 | 79 | 93 | 44 | 11 | 1 | 2 | 3 | 2 |
| 3 kautta | yhteensä | AHL | 136 | 8 | 33 | 41 | 52 | – | – | – | – | – |

Lähteet
-------

* Markus Lauridsen The Internet Hockey Databasessa (englanniksi)
* Markus Lauridsen *Elite Prospects*. Everysport Media Group AB.  (englanniksi)

### Viitteet

1. 1 2  Puchovsky, David: Danish d-man gets tryout for Avs camp *eurolanche.com*.  22.8.2012. Eurolanche. Viitattu 29.7.2013. (englanniksi)
2. 1 2 3 4 5 6 7  Markus Lauridsen *Elite Prospects*. Everysport Media Group AB.  (englanniksi)
3. ↑  Lauridsen Commits to St. Cloud *gamblershockey.com*.  22.11.2010. Green Bay Gamblers. Viitattu 29.7.2013. (englanniksi)[vanhentunut linkki]
4. ↑  Bradley, Cheryl: Hishon scores, Avalanche lock up Agozzino, Meurs, Beaupre and Lauridsen *milehighhockey.com*.  23.3.2013. Vox Media, Inc. Viitattu 29.7.2013. (englanniksi)
5. ↑  AIK bygger mur i försvaret – AHL-back förstärker *aikhockey.se*.  16.6.2015. AIK Ishockey AB. Viitattu 16.6.2015. (ruotsiksi)
6. ↑  Brasar, Richard: Två nya backar klara för Leksands IF *leksandsif.se*.  14.4.2016. Leksands IF Ishockey AB. Viitattu 22.5.2016. (ruotsiksi)
7. ↑  Red Bulls verpflichten Markus Lauridsen *redbullmuenchen.de*.  19.5.2017. EHC Red Bull München GmbH. Viitattu 25.5.2018. (saksaksi)
8. ↑  Freijd, Johan: Markus Lauridsen ny back i HV71 *hv71.se*.  14.4.2016. HV71 Elitishockey AB. Viitattu 25.5.2018. (ruotsiksi)
9. ↑  Rasmus Kågström: Markus Lauridsen förlänger med Malmö *Hockeysverige.se*.  5.4.2022. Viitattu 22.5.2023. (ruotsiksi)